
1. הרקע:

1.1. הגבהה רכבים מבוצעת ע"י החלפת רכיבים במערכת המתלים של כלי הרכב.
1.2. במסגרת תהליך להסדרת הנושא אל מול בעלי רכבי השטח והמתקינים המורשים, הוחלט לכתוב הוראת נוהל ולקבוע את דרכי היישום ואת הדרישות טכניות להגבהות רכבים.
2. מטרה:
לאפשר ביצוע הגבהות כלי רכב מקטגוריה M1 ו-N1 לתוספת גובה של עד 50 מ"מ תוך שימוש בערכות הגבהה מאושרות על ידי מעבדה ישראלית מוסמכת לרכב.
3. הגדרות:
3.1. מעבדה ישראלית מוסמכת לרכב – כהגדרתה בתקנה 1 לתקנות התעבורה, תשכ"א-1961 – מעבדה מוסמכת לבדיקת רכב שאישר לעניין זה מנהל אגף הרכב.
3.2. מתקין ערכות הגבהה -  בעל רישיון ייצור להתקנת ערכות הגבהה לכלי רכב ( עיסוק 0704)
מטעם משרד התחבורה תחום ייצור סחר ויבוא.
3.3. יצרן ערכות הגבהה– בעל רישיון לייצור ערכות הגבהה ( עיסוק  0703), מטעם משרד התחבורה 
תחום סחר ויבוא.

4. בסיס חוקי:
תקנה 380, תקנות התעבורה, תשכ"א-1961.
5. הדרישות והכללים להגבהת כלי רכב:
5.1. הגבהת רכבים תעשה על ידי מתקין ערכות הגבהה בעל רישיון ייצור מספר עיסוק 0704  
5.2. ההגבהה תעשה באמצעות ערכת הגבהה מאושרת בעלת תיעוד מטעם מעבדה ישראלית מוסמכת לרכב.
5.3. ערכות ההגבהה יהיו מן הסוג שיאפשרו הגבהת כלי הרכב עד ל- 50 מ"מ בלבד.
5.4. ערכות ההגבהה יהיו מותאמות לדגם כלי הרכב.
5.5. ביצוע ההגבהה יעשה על פי הנחיות יצרן ערכת ההגבהה. יש לוודא כי ההגבהה אינה עולה על 50 מ"מ ביחס לגובה המקורי של הרכב. 
5.6. בדיקות כלי הרכב יבוצעו בהתאם להנחיות יצרן הרכב ובכלל זה:
1. בדיקת כיוון ציר קדמי ואחורי באמצעות מכשיר בעל גרסת פרטים מעודכנת (טופס הבדיקה יישמר אצל המתקין).
2. בדיקת כיוון תאורת חזית (טופס הבדיקה יישמר אצל המתקין).
3. נסיעת מבחן התרשמותית כמקובל לאחר ביצוע פעולות אחזקה במערכת הבלמים.
6. תהליכי רישום הרכבים עם ערכת ההגבהה: 
6.1.  רישום הרכבים יעשה על פי התהליך כמצוין בנספח א' ובכפוף ל: 
1. אישור מתקין ערכות ההגבהה (נספח ב') המאשר כי ההתקנה בוצעה בהתאם להנחיות יצרן ערכת ההגבהה.
2. רישיון ייצור מטעם משרד התחבורה הכולל סימול עיסוק 0704 המאשר ביצוע התקנת ערכות הגבהה.
3. תיעוד מטעם מעבדה מוסמכת ישראלית המאשרת את ערכת אב טיפוס למתקין הערכה.
6.2.  באישור המתקין ובמסמכי הבדיקה של המעבדה יירשמו פרטי ערכת ההגבהה והמתקין.
6.3. בתנאים והגבלות ברישיון הרכב יירשם קוד A3 - "מותקנת ערכת הגבהה עד 50 מ"מ".

_________

משה ויצמן

מנהל אגף בכיר רכב

משרד התחבורה 


נספח א:
תהליך עדכון רישיון  הרכב לאחר התקנה:
	התקנת ערכות הגבהה על ידי מתקין ערכות הגבהה



	המתקין יספק לבעל הרכב  אישור על ביצוע ההגבהה עד 50 מ"מ (נספח ב') 
לצורך רישום הערה ברישיון הרכב קוד A3.
בצרוף  אישור התקנת ערכת אב טיפוס למתקין ע"י מעבדה מוסמכת לרכב המתקין ישמור העתקים מהמסמכים הר"מ:

1.  אישור ההתקנה (נספח ב')

2.  טופס בדיקת כיוון ציר קדמי ואחורי
3. טופס בדיקת כיוון אורות


	בעל הרכב יפנה  למשרד הרישוי בבקשה לעדכון הערה ברישיון הרכב,  קוד A3 (מותקנת ערכת הגבהה עד 50 מ"מ)  עם המסמכים הר"מ:

1. אישור המתקין (נספח ב').
2. אישור התקנת ערכות הגבהה לרכב מטעם משרד התחבורה
3. אישור התקנת ערכת הגבהה אב טיפוס למתקין ע"י מעבדה מוסמכת לרכב



נספח ב:

אישור בדיקה והפנייה למשרד הרישוי

להתקנת ערכות הגבהה לרכב עד 50 מ"מ
מספר אישור : _________

אל : משרד הרישוי
אני הח"מ, מנהל מקצועי של _____________
מס'  רישיון ייצור__________ מאשר בזה כי בדקתי ביום_______ שעה _____

רכב מס' _____________שם בעל הרכב______________

מהות הבדיקה : התקנת ערכת הגבהה עד 50 מ"מ  (קוד סימול A3)
תאריך ההתקנה : ________________

יצרן הרכב: _______________דגם הרכב: _______________________
מספר שלדה: ________________________
יצרן ערכת ההגבהה : ____________________________________

מק"ט ערכת ההגבהה : _________________________________ 

בוצע כיוון פרונט לאחר ההתקנה ב : (שם הבודק/מוסך/מכון וכתובת)

בוצע כיוון אורות לאחר התקנה ב : (שם הבודק/מוסך/מכון וכתובת)
כתובת מקום ההתקנה : ______________________________

טלפון מתקין : _____________________

ההתקנה בוצעה בהתאם להנחיות יצרן ערכת ההגבהה

חותמת המנהל המקצועי                          חתימת המנהל המקצועי              חותמת מקום ההתקנה










         (מפעל ייצור /מוסך)                   
יש לצרף : א. העתק אישור מתקין ערכות הגבהה מטעם משרד התחבורה

                  ב. העתק אישור התקנת ערכת אב טיפוס למתקין ע"י מעבדה מוסמכת לרכב 

